**MINISTERUL EDUCAŢIEI ȘI CERCETĂRII ŞTIINȚIFICE**

# P R O G R A M A

**PENTRU EXAMENUL NAȚIONAL DE DEFINITIVARE ÎN ÎNVĂŢĂMÂNT**

**PROFESORI**

**DISCIPLINA DE EXAMEN:**

**EDUCAŢIE MUZICALĂ ȘI STUDII MUZICALE TEORETICE**

**2015**

**Notă de prezentare**

Programa de faţă se adresează absolvenţilor instituţiilor de învăţământ superior artistic care vor desfăşura activităţi didactice în cadrul ariei curriculare arte – specializarea educație muzicală - din învăţământul preuniversitar. La elaborarea programei de faţă au fost luate în considerare atât cercetările din domeniul curricular, tendinţele pe plan internaţional, cât şi opiniile unor profesori cu o bogată experienţă didactică şi artistică, pornind de la competențe – ca achiziții finale – prin care se asigură accentuarea dimensiunii acționale în formarea elevilor. Datorită caracterului preponderent practice al disciplinelor artistice, profesorul trebuie să facă demonstraţia că are capacitatea de a parcurge procesul instructiv-educativ la un nivel artistic convingător.

Programa urmărește:

* consolidarea pregătirii de specialitate corespunzătoare competenţei didactice, a profesorului de educaţie muzicală generală și specializată-studii teoretice;
* actualizarea bazei teoretice şi practice privitoare la aspectele didactice fundamentale care se leagă de realizarea educaţiei muzicale în învăţământul de cultură generală și vocațional teoretic;
* corelarea conţinuturilor de specialitate cu planul cadru şi curriculum-ul naţional în vigoare;
* aplicarea didacticii specialităţii în activitatea la clasă, ţinând cont de ciclurile curriculare, dar şi de nivelul aptitudinilor specifice artei muzicale ale elevilor;
* dezvoltarea competențelor de interpretare intra şi interdisciplinare a conţinuturilor şi de formare a unei culturi curriculare;
* valorificarea conţinuturilor disciplinei prin construirea unui demers didactic modern, prin proiectare structurată, prin organizarea unor activităţi de învăţare centrate pe nevoile şi interesele elevilor/ elevului, care să faciliteze învăţarea eficientă de către aceştia a conţinuturilor specifice disciplinei;
* dezvoltarea competențelor de evaluare a cunoştinţelor şi deprinderilor dobândite de elevi cu ajutorul întregului set de instrumente şi tehnici de evaluare şi reglarea demersului didactic pe baza interpretării informaţiilor oferite de rezultatele evaluării.

Pentru a realiza transferul deprinderilor artistice, în cadrul căruia se obţine modelarea intenţionată a personalităţii elevului ca viitor consumator de artă sau viitor muzician, cadrul didactic trebuie să utilizeze forţa educativă a exemplului personal. Prin conţinuturile puse la dispoziţie de prezenta programă, profesorul de educaţie muzicală va produce dovada concretă a faptului că stăpâneşte în mod profesionist disciplina pe care o predă.

Prezenta programă este valabilă şi pentru absolvenţii aparţinând minorităţilor naţionale.

**Competenţe generale**

În procesul de predare-învăţare-evaluare profesorul de educaţie muzicală / educaţie muzicală specializată trebuie să fie capabil să:

* Să cunoască conţinuturile știinţifice ale disciplinei;
* Să opereze corect și adecvat cu limbajul de specialitate necesar praxisului muzical școlar;
* Să motiveze elevii pentru formarea și dezvoltarea deprinderilor și aptitudinilor specifice;
* Să construiască demersuri didactice interactive și să-și adapteze strategiile didactice la conţinuturi și la individualitatea elevului;

**Competenţe specifice**

* Să utilizeze documentele școlare reglatoare ale specialităţii respective în spiritual principiilor didactice, pentru și prin aplicarea adecvată a programei școlare, în vederea unui demers didactic efficient și diferențiat, în funcție de particularitățile elevilor;
* Să demonstreze o gândire critica privitoare la creaţiile muzicale, având o atitudine reflexivă asupra muzicii, precum și disponibilitatea de a transfera și promova în viaţa socială valori estetice;
* Să comunice eficient cu elevul / clasa;
* Să funcţioneze ca factor integrator al valorilor culturale în comunitatea locală/naţională/internationale.

**Competenţe transversale**

* Proiectarea, organizarea, desfăşurarea şi evaluarea unui eveniment artistic;
* Aplicarea tehnicilor de muncă eficientă într-o echipă multidisciplinară pe diverse paliere ierarhice;
* Autoevaluarea nevoii de formare profesională în scopul inserţiei şi adaptabilităţii la cerinţele locului de muncă.

Discipline de specialitate:

* **Teoria muzicii;**
* **Istoria muzicii universale şi româneşti;**
* **Forme şi genuri muzicale;**
* **Folclor muzical;**
* **Didactica specialităţii.**

1. **Teoria muzicii**

1. Sunetul muzical şi proprietatile lui. Semiografia muzicală tradiţională şi cea modernă.

2. Intervalele muzicale: criterii de clasificare în diversele sisteme sonore; exemple din literatura muzicală.

3. Ritmul muzical: elemente constitutive; sistemele ritmice din diverse culturi muzicale; exemple muzicale.

4. Metrica muzicală: elemente constitutive; criterii de clasificare; exemple din literatura muzicală.

5. Dinamica și agogica muzicală; importanţa în creaţia și interpretarea muzicală; exemple din literatura muzicală.

6. Sistemul modal: caracteristici; clasificare (scări prepentatonice, pentatonice, moduri populare românești); posibilităţi de abordare în interpretarea vocală și instrumentală din cadrul procesului instructiv-educativ; exemple din literatura muzicală.

7. Sistemul tonal-funcţional: caracteristici; raporturile dintre tonalităţi în cadrul creaţiei muzicale, ca mijloace de expresie stilistică sau tematică; modulaţia în muzica sec. XVII-XIX; exemple din literatura muzicală.

**II. ISTORIA MUZICII UNIVERSALE ŞI ROMÂNEŞTI**

1. **ISTORIA MUZICII UNIVERSALE**
2. Cultura muzicală a Evului Mediu:

* muzica gregoriană și muzica bizantină - caracteristici, genuri;
* muzica laică medievală - genuri specifice muzicii trubadurilor, truverilor, minnesängerilor.

1. Renaşterea muzicală: estetica înnoirii limbajului, context istoric, caracteristici şi cronologia perioadei. Apariția și evoluția genurilor muzicale: madrigalul, motetul, missa, chansonul, liedul, opera (*dramma per musica*); caracteristici, reprezentanţi.
2. Barocul şi genurile muzicale reprezentative în creaţia secolului al XVII-lea şi începutul secolului al XVIII-lea, reprezentanţi: Antonio Vivaldi, Jean-Philippe Rameau, Johann Sebastian Bach, Georg Friedrich Händel etc. Personalitatea lui Johann Sebastian Bach - scriitura polifonică şi genurile reprezentative, creaţia instrumentală, importanţa sistemului temperat.
3. Evoluția spectacolului vocal-dramatic în secolul al XVIII-lea și ( de la opera seria şi opera buffa la formele lirico-dramatice naţionale).
4. Clasicismul muzical vienez – premise ale apariţiei (de la Domenico Scarlatti la fiii lui Johann Sebastian Bach; caracteristicile şi reprezentanţii Şcolii de la Mannheim); repere stilistice. Evoluţia genurilor muzicale: camerale, simfonice, vocal-instrumentale și vocal-dramatice. Personalitatea, creaţia şi importanţa compozitorilor: Joseph Haydn, Wolfgang Amadeus Mozart și Ludwig van Beethoven.
5. Romantismul muzical: curent artistic, cronologie, trăsături generale, forme şi genuri predilecte (programatismul), virtuozitatea instrumentală (evoluţia şi perfecţionarea instrumentelor)**.** Personalitatea și creația compozitorilor secolului al XIX-lea: Franz Schubert, Hector Berlioz, Robert Schumann, Frédéric Chopin, Franz Liszt, Johannes B**r**ahms, Piotr Ilici Ceaikovski, Giuseppe Verdi, Richard Wagner etc.

Şcolile muzicale naţionale europene în secolul al XIX-lea (rusă, nordică, poloneză, cehă, ungară, spaniolă, românească etc.): caracteristici, genuri predilecte şi compozitorii reprezentativi.

1. Diversitatea stilistică la sfârşitul secolului al XIX-lea şi începutul secolului al XX-lea; verism, impresionism, neo-clasicism, post-romantism, expresionism etc. Compozitori reprezentativi: Claude Debussy, Richard Strauss, Carl Orff, Arthur Honegger, Arnold Schönberg, Anton Webern, Alban Berg, César Franck, Anton Bruckner, Gustav Mahler etc.
2. Culturi muzicale naționale în secolul al XX-lea. Personalitatea și creația compozitorilor reprezentativi: George Enescu, Igor Stravinsky, Béla Bartók.
3. Orientări stilistice şi opţiuni creatoare în muzica de avangardă a secolului al XX-lea (muzica stockhastică, concretă şi electronică, sisteme muzicale de sinteză, aleatorismul, constructivismul etc.). Compozitori reprezentativi: Olivier Messiaen, John Cage, Iannis Xenakis, Pierre Boulez, Luigi Nono, Luciano Berio, Karlheinz Stockhausen.

10. Muzica de divertisment a secolului al XX-lea; impactul promovării „muzicii noi” în plan socio-cultural pe termen scurt, mediu şi lung, exemple.

**B. Istoria muzicii românești**

1. Muzica românească de factură cultă până în secolul al XIX-lea: influenţe folclorice, bizantine şi apusene; genuri, tematica, reprezentanţi.

2. Evoluţia şcolii muzicale naţionale românești de compoziţie în secolul al XIX lea; surse de inspiraţie folclorice, bizantine şi apusene, genuri muzicale predilecte (vocal, coral, cameral, simfonic, operă) şi compozitori reprezentativi.

3. George Enescu – personalitate complexă a culturii româneşti şi universale. Biografie şi creaţie; importanţa compozitorului, interpretului, pedagogului în context cultural naţional şi universal.

4. Viaţa muzicală românească în prima jumătate a secolului al XX-lea: instituţii muzicale, viaţa concertistică etc. Creatori şi genuri abordate: exemple.

5. Mijloace artistice, procedee stilistice şi semnificaţii în creaţia muzicală românească din a doua jumătate a sec. al XX-lea și sec al XXI - lea: A. Stroe, Şt. Niculescu, T. Olah, A.Vieru, W. Berger, Sigismund Toduță, Tudor Jarda, Cornel Țăranu, Vasile Spătărelu, Achim Stoia și alţi reprezentanţi ai şcolii muzicale contemporane româneşti.

**III. FORME ŞI GENURI MUZICALE**

1. Forme omofone: rondo-ul, variaţiunile. Exemplificări

2. Forme polifonice: motetul, madrigalul, invenţiunea, fuga. Exemplificări

3. Sonata: gen și formă. Exemplificări

4.Genurile muzicale: vocale, corale, instrumentale, vocal-instrumentale şi lirico-dramatice. Caracteristicile şi analiza acestora; exemplificări.

**IV. FOLCLOR MUZICAL**

1. Trăsături caracteristice ale muzicii populare româneşti; exemplificări.

2. Elemente de structură a muzicii populare româneşti (vers, ritm, melodie).

3. Genuri ocazionale şi neocazionale, exemple.

4. Folclorul, sursă de inspiraţie pentru creaţia muzicală cultă; trăsături generale, exemple.

**BIBLIOGRAFIE PENTRU TEMATICA DE SPECIALITATE**

Alexandrescu, D. *Curs de teoria muzicii ,*vol. I, II, Editura Kity 1997

Alexandru, T. - *Studii de folcloristică, organologie, muzicale*, Ed. Muzicală, Bucureşti, 1980, 1982.

Barbu-Bucur, S. *Cultura muzicală de tradiţie bizantină pe teritoriul României*, Ed.Muzicală, Bucureşti, 1989

Berger, G.W. – *Muzica simfonică* (vol. I - V), Ed. Muzicală, Bucureşti, 1974-1977.

Berger, G.W. – *Cvartetele de coarde de la Haydn la Debussy*, Ed. Muzicală, Bucureşti, 1970.

Berger, G.W. – *Cvartetul de coarde de la Max Reger la Enescu*, Ed. Muzicală, Bucureşti, 1979.

Buciu, D., *Armonia tonală*, vol I Editura Conservatorului de Muzică Bucureşti, 1989

Buciu, Dan *Elemente de scriitură modală* Editura Muzicală 1984

Bughici, D. - *Forme şi genuri muzicale* Editura Muzicală . Bucureşti 1980

Chelaru, C. *Cui i-e frică de Istoria muzicii?,* vol.I-III, Ed.Artes, Iaşi, 2007

Ciortea, T.– *Cvartetele lui Beethoven*, Ed. Muzicală, Bucureşti, 1986.

Comişel, E. *Folclorul copiilor*, Editura Muzicală 1982

Constantinescu, G., Boga, I., *O călătorie prin istoria muzicii*, Ed.Didactică şi Pedagogică, Bucureşti, 2007

Dediu-Sandu, V., *Muzica românească între 1944-2000*, Ed.Muzicală, Bucureşti, 2002

Denizeau, G., *Să înţelegem şi să identificăm genurile muzicale*, Ed.Meridiane - Larousse, 2000

Duţică, Gh. *Solfegiu, Dicteu, Analiză muzicală* Editura Artes, Iaşi 2004

Duţică, Gh., *Universul gândirii polimodale*, Editura Junimea 2004

Eduard Terényi *Armonia muzicii moderne*Editura MediaMusica Academia de Muzică Gh. Dima,Cluj 2007

Firca, C., *Direcţii în muzica românească*, 1900-1930, Ed.Muzicală, Bucureşti, 1974

Giuleanu, V., *Tratat de teoria superioară a muzicii*, Editura Muzicală, Bucureşti, 1986

Grazziela G*. Mari personalităţi ale muzicii româneşti din sec. al XX-lea* Editura MediaMusica Academia de Muzică Gh. Dima,Cluj 2005

Grove‘s, G. – *Dicţionary of Music and musicians*, Ed. Blom, London, 1994

Herman, V.– *Originile şi dezvoltarea formelor muzicale*, Ed. Muzicală Bucureşti, 1982.

Iliuţ, V. – *De la Wagner la contemporani*, vol I-VI, Ed. U.C., Bucureşti, 1996

Iliuţ, V. – *O carte a stilurilor muzicale*, Ed. Acad. de Muzică, Bucureşti, 1996

Jarda, T., *Armonia modală*, Ed.MediaMusica, Cluj-Napoca, 2009

Oprea Gh,- *Curs de folclor*, Editura Muzicală, Bucureşti 2002

Paşcanu, A., *Armonia*, EDP, Bucureşti, 1982

Rîpă, C *Teoria Superioară a muzicii* vol.I - II Editura MediaMusica Acad de Muzică Gh. Dima,Cluj 2000-2008

Ştefănescu, I*. Istoria muzicii universale* vol. I-.IV, Fundaţia Culturală Română, 1995-2002

Stoianov, Carmen, *Repere în neoclasicismul muzical românesc*, ediţia a II a, Editura Fundaţiei România de Mâine, Bucureşti, 2005

Timariu, V., *Analiza muzicală între conştiinţa de gen şi conştiinţa de formă*, Ed.Universităţii din Oradea, 2003

Timariu, V., *Dicţionar noţional şi terminologic*, Ed.Universităţii din Oradea, 2004

Teodorescu-Ciocănea, L., *Tratat de forme şi analize muzicale*, Ed.Muzicală, Bucureşti, 2005

Urmă Dem. *Acustica muzicală*  Editura Didactică si Pedagogică 1982

Vancea, Z. – *Creaţia muzicală românească*, sec. XIX-XX, Ed. Muzicală Bucureşti, 1989

Vasile ,V. *Istoria muzicii byzantine* vol. I-II, Editura Interprint 1997

Vieru, A – *Cartea modurilor*, Editura Muzicală, Bucureşti, 1978

**V. DIDACTICA SPECIALITĂŢII**

1. Curriculum Naţional: terminologie, structura planului de învăţământ, a programelor şcolare, curriculum la decizia şcolii, standarde de performanţă şi descriptori de performanţă pentru educaţia muzicală, cicluri curriculare.

2. Procesul de învăţământ ca relaţie între predare-învăţare-evaluare. Caracterul formativ-educativ al procesului de învăţământ: lecţia de muzică - specificitatea acesteia prin: formarea şi dezvoltarea gândirii autonome şi critice prin receptarea şi interpretarea creaţiilor muzicale; formarea şi dezvoltarea gustului estetic, al atitudinii reflexive asupra valorilor artistice în viaţa individului şi a societăţii; pregătirea psihologică a elevilor în vederea apariţiei în public prilejuită de diferite evenimente (serbări şcolare, spectacole ocazionale, concursuri etc.);

3. Proiectarea - demers de organizare anticipată a activităţii didactice în lecţia de educaţia muzicală:

cunoaşterea programei ( lecturare “pe orizontală”, asimilare) în perspectiva corelării conţinuturilor şi a activităţilor de învăţare cu competenţele acesteia; proiectarea unităţilor de învăţare prin prisma realizării competenţelor generale. Modele de proiectare pentru desemnarea activităţilor de învăţare în care vor fi implicaţi elevii, a selectării resurselor cele mai eficiente etc; strategii didactice de realizare a conţinuturilor programei, conforme cu etapele de predare a orei de educaţie muzicală: procedee de predare a unor unităţi de învăţare cu exemplificări; constituirea demersului didactic pentru realizarea unui învăţământ centrat pe elev.

4. Resurse metodologice şi resurse materiale specifice: metode de învăţământ adecvate lecţiei de educaţie muzicală utilizate pentru învăţarea unor elemente de limbaj, a unui cântec – după auz sau prin solfegiu, a unui instrument muzical; importanţa utilizării mijloacelor de învăţământ necesare pentru realizarea unei lecţii de calitate; clasificarea pe diverse criterii, a mijloacelor necesare pentru realizarea educaţiei muzicale specializate (mijloace audio, video, internet etc)

5. Mijloace specifice educației muzicale – exercițiul muzical, cântecul, jocul muzical, audiția muzicală; prezentare, exemplificare, rolul în activitatea de educație muzicală;

6. Repertoriului vocal/instrumental (cânece vocale, piese instrumentale, jocuri muzicale); stabilirea repertoriului vocal/ instrumental având în vedere capacitatea elevilor de redare vocală/instrumentală, particularităţile de vârstă,etc. abordări didactice;

7.Activități muzicale extracurriculare; selectarea repertoriului în funcţie de diferitelor manifestări artistice din şcoală (activităţi ocazionate de diferite evenimente, concurs interşcolar, judeţean, naţional, internaţional; abordări didactice;

8. Audiţia muzicală: act de educare a sensibilităţii auditive, afective, de formare a capacităţii de selectare a valorilor muzicale; locul şi rolul audiţiei muzicale în formarea şi dezvoltarea gustului estetic; procedee de audiţie activă cu muzică de genuri diferite având ca finalitate educarea elevilor prin şi pentru muzică.

9. Lecţia de educaţie muzicală/studii teoretic muzicale: corelarea cu mijloace de expresie ale altor discipline/ abordări interdisciplinare (literatură, istorie, geografie, educaţie plastică, educaţie fizică, dramaturgie, etc) ;

10. Creativitatea în lecţia de educaţie muzicală/studii teoretic muzicale; modalităţi de dezvoltare a creativităţii. formarea gândirii critice, reflexive, autonome şi creative; raportul dintre asimilarea cunoştinţelor şi formarea competenţelor ;

11. Evaluarea, rolul evaluării în procesul de învăţământ, tipuri de evaluare specifice, demonstrarea eficienţei evaluării în lecţia de educaţie muzicală/studii teoretice muzicale.

**BIBLIOGRAFIE PENTRU DIDACTICA SPECIALITĂŢII**

Aldea, Georgeta, Munteanu, Gabriela, *Didactica educaţiei muzicale în învăţământul primar,* ediţia á II á, Editura Didactică şi Pedagogică, Bucureşti, 2005

*Colecţia de manuale alternative*

Creţu, C. *Curriculum diferenţiat şi personalizat*, Ed. Polirom, Iaşi, 1996

Cristea, G., *Managementul lecţiei*, Ed.Didactică şi pedagogică, Bucureşti, 2007

Chircev, E., *Sisteme de educaţie muzicală*, Ed.MediaMusica, Cluj-Napoca 2008

Csire Iosif *Educaţia muzicală din perspectiva creativităţii* Editura Univ. Muzică Bucureşti 1998

Cucoş, C., *Pedagogie,* Editura Polirom, Iași, 2002

Cucoş, C., *Psihopedagogie pentru examenul de definitivat şi gradele didactice*, Editura Polirom, Iași, 2009

Ilea, Anca (coordonator), Banciu Gabriel, Borzea Viorel, Gorgăneanu, Lucia Crinela, *Ghid metodologic pentru aplicarea programelor şcolare din aria curriculară arte*, Bucureşti 2002, Ministerul Educaţiei şi Cercetării – Consiliul Naţional pentru Curriculum

Lupu, Jean, *Educarea auzului muzical dificil*, Editura Muzicală, Bucureşti, 1988

Lupu, Jean, Stăneţi Mihaela - *Jocuri muzicale pentru copii mari şi mici*, Editura Sigma, 1999

Ministerul Educaţiei, *Curriculum Naţional*, Bucureşti, 1999

Ministerul Educaţiei şi Cercetării *Planuri- cadru de învăţământ* Bucureşti 2001-2009

Motora-Ionescu, A, şi Dogaru, A. *Îndrumător pentru predarea muzicii* clasele V-VIII, E.D.P., Bucureşti 1983

Munteanu, G. *De la didactică la educaţia muzicală* Ed. Fundaţia România de Mâine, Bucuresti 1997

Munteanu,Gabriela. *Jocul didactic muzical* Editura Academiei de Muzică, Bucureşti, 1997

Munteanu,Gabriela., *Ghidul profesorului de educaţie muzicală*, Ed.Sigma, Bucureşti, 1999

Munteanu, Gabriela, *Didactica educaţiei muzicale*, ediţia á II á , Editura Fundaţia Romania de Mâine, Bucureşti 2007

Munteanu Gabriela, *Modele de educaţie muzicală*, Fundaţia Romania de Mâine, Bucureşti, 2008

Munteanu, Gabriela, *Sisteme de educaţie muzicală*, Editura Fundaţia România de Mâine, Bucureşti 2008

Neacşu, I.- *Metode şi tehnici de învăţare eficientă*, Ed. Militară, Bucureşti, 1990

Pașca, Eugenia-Maria, *Dimensiuni ale educației artistice*,volumul V, *Managementul activităților muzicale extracurriculare în educația formală și nonformală,* Iași, Editura Artes, 2009

Pașca, Eugenia-Maria, *Jocul muzical și creativitatea,* Iași, Editura Artes, 2010

Preda, V. *Îndrumător pentru folosirea mijloacelor tehnice de instruire*, UBB, Cluj, 1999

Radu, I.- *Didactica modernă*, Ed. Dacia, Cluj, 1995

Radu, I. T. - *Evaluarea procesului de învăţământ*, Bucureşti, EDP, 2001

Vasile, Vasile, *Pagini nescrise din istoria pedagogie şi á culturii româneşti*, EDP; Bucureşti, 1995

Vasile, Vasile, *Prefaţa la George Breazul*, *Pagini din istoria muzicii româneşti*, vol. VI, Editura muzicală, Bucureşti 2003

Vasile, Vasile, *Metodica educaţiei muzicale*, ediţia a II a Editura Muzicală, Bucureşti , 2004

Zoicaş-Toma, L. *Pedagogia muzicii si valorile folclorului* Editura Muzicală 1987

**NOTĂ: *Sunt obligatorii documentele şcolare reglatoare în vigoare: planuri-cadru, programe şcolare, programele pentru examenele şi evaluările naţionale şi manualele cuprinse în Catalogul manualelor şcolare, valabile în învăţământul preuniversitar în anul susţinerii examenului***